

**РЕПУБЛИКА СРБИЈА**

**МИНИСТАРСТВО ПОЉОПРИВРЕДЕ, ШУМАРСТВА И ВОДОПРИВРЕДЕ**

 На основу чланa 34. став 7. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15, 101/16, 35/23 и 92/23) и чланa 9. Правилника о подстицајима за подршку унапређењу система креирања и преноса знања кроз подршку за развој техничко-технолошких, примењених, развојних и иновативних пројеката у пољопривреди и руралном развоју („Службени гласник РС”, број 55/23, 75/24 и 99/24), Министарствo пољопривреде, шумарства и водопривреде (у даљем тексту: Министарство) расписује

# К О Н К У Р С

**ЗА РАСПОДЕЛУ ПОДСТИЦАЈА ЗА ПОДРШКУ УНАПРЕЂЕЊУ СИСТЕМА КРЕИРАЊА И ПРЕНОСА ЗНАЊА КРОЗ ПОДРШКУ ЗА РАЗВОЈ ТЕХНИЧКО-ТЕХНОЛОШКИХ, ПРИМЕЊЕНИХ, РАЗВОЈНИХ И ИНОВАТИВНИХ ПРОЈЕКАТА У ПОЉОПРИВРЕДИ И РУРАЛНОМ РАЗВОЈУ**

**У 2025. ГОДИНИ**

**Члан 1.**

 Министарствo пољопривреде, шумарства и водопривреде (у даљем тексту: Министарство) расписује овај Конкурс за расподелу подстицаја за унапређење система креирања и преноса знања кроз развој техничко-технолошких, примењених, развојних и иновативних пројеката у пољопривреди и руралном развоју у 2025. години (у даљем тексту: Конкурс), за области које су утврђене одредбама члана 3. Правилника о подстицајима за подршку унапређењу система креирања и преноса знања кроз подршку за развој техничко-технолошких, примењених, развојних и иновативних пројеката у пољопривреди и руралном развоју („Службени гласник РС”, број 55/23, 75/24 и 99/24), (у даљем тексту: Правилник), на теме:

1. Унапређење производње шљиве увођењем нових сорти;
2. Системи обраде земљишта у ратарској и воћарској производњи као мера адаптације на климатске промене;
3. Карантински и приоритетни штетни организми – претећа опасност у производњи и извозу гајених култура са подручја Јабланичког округа;
4. Дигитализација у пољопривреди – оптимални избор и примена агродронова на пољопривредним газдинствима мачванског управног округа едукацијом пољопривредних произвођача и саветодаваца са циљем увећања бенефита у пољопривреди;
5. Повећање конкурентности пољопривредних производа и додавање вредности производима кроз прераду и паковање на територији пиротског округа;
6. Стандардизација у пољопривредној производњи у циљу добијања производа познатог квалитета;
7. Испитивање плодности обрадивог пољопривредног земљишта у циљу унапређења биљне пољопривредне производње у колубарском округу са препорукама за гајење ратарских и воћарских култура;
8. Истраживање утицаја времена сетве на принос ратарских култура кукуруза, сунцокрета и соје са освртом на еколошку перспективу и прилагођење климатским променама;
9. Oбележавање туристичком сигнализацијом дестилерија и промоција ракијског туризмa Шумадије;
10. Израда јединственог информационог система електронске поште за Пољопривредне саветодавне и стручне службе Републике Србије;
11. Значај интегрисаног система у обезбеђивању квалитета и oптимизација примене актуелних биопестицида и биостимулатора у функцији њихове ефикасности и безбедности хране у воћарству;
12. Унапређење агротуристичке понуде источне Србије кроз формирање и промоцију дигиталне платформе за повезивање локалних произвођача и туриста;
13. Значај квалитета семена у унапређењу производње пшенице и паприке;
14. Од гена до приноса – Оптимизована геномска решења за развој отпорних усева;
15. Јачање капацитета сектора производње ракије кроз едукацију, промоцију и побољшање квалиитета српских ракија на домаћем тржишту;
16. Калкулатор обрачуна плодности земљишта и потребних количина ђубрива у Пољопривредним саветодавним и стручним службама Србије;
17. Електронска књига поља- Е-књига поља;
18. Унапређење производње и квалитета млека;
19. Развој и оптимизација иновативних хибридних производа од меса: Техничко-технолошки приступ и дисеминација резултата за унапређење прехрамбене индустрије;
20. Дигитализација докумената у Пољопривредним саветодавним и стручним службама Србије;
21. Анализа актуелног сортимента стрних жита са циљем идентификације сорти погодних за двоструку намену у циљу истовремене производње зелене биомасе и зрна;
22. Дигитални календари за ефикасније заказивање посета у Пољопривредним саветодавним и стручним службама Србије;
23. Потенцијали за развој руралног туризма на подручју Косова и Метохије валоризацијом постојећих ресурса;
24. Увођење савремених дигиталних и обновљивих ресурса на огледној фарми аутохтоне расе живине, уз поштовање еколошких принципа и очување биодивирзитета.

**Члан 2.**

 Право на подстицаје у складу са одредбама члана 2. тачка 1) Правилника остварује:

 1) правно лице уписано у Регистар научноистраживачких организација, у складу са законом којим се уређује научноистраживачка делатност;

 2) акредитовани факултет из области техничко-технолошких и ветеринарских наука;

 3) предузетник и правно лице који испуњавају услове за обављање саветодавних и стручних послова у пољопривреди, у складу са законом који уређује обављање саветодавних и стручних послова у пољопривреди,

 Лице из става 1. овог члана остварује право на подстицаје ако:

 1) се пројекат реализује на подручју Републике Србије;

 2) се пројекат не финансира из других извора јавног финансирања;

 3) је пројекат усклађен са Стратегијом пољопривреде и руралног развоја Републике Србије за период 2014–2024. године („Службени гласник РСˮ, број 85/14 – у даљем тексту: Стратегија);

 4) у складу са критеријумима за оцењивање пројеката постоје расположива средства за одобравање права на подстицаје у оквиру укупних средстава опредељених овим Конкурсом, у складу са посебним прописом којим се уређује расподела подстицаја у пољопривреди и руралном развоју и овим правилником.

 Лице из ст. 1. и 2. овог члана остварује право на подстицаје за спровођење пројеката из члана 1. овог Конкурса и ако:

 1) има најмање четири експерта, односно пољопривредна саветодавца која ће бити ангажована у току целог времена трајања пројекта;

 2) је у складу са критеријумима одређеним овим Конкурсом пројекат оцењен са најмање 50 или више бодова.

**Члан 3.**

 Пројекат може реализовати више правних лица из члана 2. овог Конкурса, при чему је једно у улози носиоца пројекта и потписника уговора и уговорних обавеза.

 Лице из члана 2. овог Конкурса на реализацији пројекта може ангажовати и одговарајућа стручна лица (у даљем тексту: експерте), која нису запослена код њега.

 Подносилац пријаве из члана 2. овог Конкурса може укључити и друга правна лица и предузетници у реализацију пројекта као партнерске организације.

**Члан 4.**

 Лице из члана 2. овог Конкурса покреће поступак за остваривање права на подстицаје избором и попуњавањем одговарајућег електронског обрасца пријаве на Конкурс, у online форми, непосредно у оквиру софтверског решења еАграр, који се потписује регистрованом шемом електронске идентификације високог нивоа поузданости, у складу са законом којим се уређује електронски документ, електронска идентификација и услуге од поверења у електронском пословању.

 Садржина електронског обрасца пријаве на Конкурс прописана је одредбама члана 10. Правилника.

**Члан 5.**

 Уз електронски образац пријаве на Конкурс из члана 4. овог Конкурса, прилаже се у електронској форми, непосредно у оквиру софтверског решења еАграр пројекат, који нарочито садржи:

 1) *сажетак пројекта*, који обухвата: назив теме, опис постојеће ситуације, опис текућих проблема и њихових узрока које пројекат обрађује; анализу потенцијалних ограничења и изазова за решавање наведених проблема, као и усклађеност са општим и специфичним циљевима у Стратегији;

 2) *податке о подносиоцу пријаве* – назив и седиште подносиоца пријаве, податке о одговорном лицу подносиоца пријаве, односно законском заступнику и лицу овлашћеном за подношење пријаве и закључивање уговора о коришћењу подстицаја; податке о лицима за контакт; телефон, факс, електронску адресу, ПИБ, матични број, податке о трезорском рачуну;

 3) *циљ пројекта* који обухвата: процену утицаја на област деловања, опис карактеристика области деловања пројекта и циљева који се желе остварити;

 4) *резултат пројекта* који обухвата очекивани резултат са јасно дефинисаним индикаторима за мерење остварености резултата, као и опис резултата пројекта који могу да се ставе на располагање директним корисницима;

 5) *план активности* који обухвата: опис и план спровођења активности, детаљно представљање појединих активности, њихов обим и динамику инмплементације; тачан опис послова лица ангажованих на пројекту, односно партнерских организација; податке о тачном времену и месту одржавања свих предавања, огледа и других активности; податке о средствима комуникације са корисницима пројекта. Подносилац пријаве је дужан да о свим накнадним променама времена или места одржавања активности у односу на План активности, обавести Управу најкасније три радна дана унапред;

 6) *податке о корисницима пројекта*, који обухватају: број корисника у примарним циљаним групама, објашњење на који начин пројекат утиче на њихове интересе и на који начин су укључени у имплементацију пројекта; као и секундарне циљане групе и начин на који ће бити обухваћене;

 7) *податке о партнерским организацијама*, који обухватају: назив и седиште партнерских организација које учествују у спровођењу активности пројекта, тачан опис послова и динамику спровођења активности од стране партнерских организација;

 8) *финансијски план*, који обухвата: опште ресурсе који ће се користити у пројекту – финансијске природе, људске (лица ангажована на реализацији, партнерске организације) и физичке (технологија, опрема, итд.); означавање ресурса и трошкова који представљају учешће подносиоца пријаве, као и ресурса и трошкова који представљају предмет подстицаја, при чему трошкови морају бити исказани у динарима и у бруто износима, а трошкови набавке роба и услуга посебно исказани са урачунатим ПДВ-ом и без ПДВ-а; као и представљање укупног трошка и дистрибуције коришћења средстава;

 9) *копију извода из Регистра* научноистраживачких организација или извода из Регистра иновационих делатности; односно копију документације којом се доказује испуњеност услова за обављање саветодавних послова у пољопривреди;

 10) *податке о обучености* лица ангажованих на реализацији пројекта, који обухватају радне биографије ових лица, са доказима о обучености за тематску област (дипломе, сертификати, лиценце и/или потврде о похађању обуке); доказе да су ангажована лица уписана у Регистар пољопривредних саветодаваца;

 11) *податке о референцама*, који обухватају број реализованих пројеката подносиоца пријаве у тематској области и број референци експерата односно партнерских организација ангажовних на пројекту са којим се аплицира у тематској области у периоду од претходних шест година пре године у којој је расписан конкурс;

 12) *уговор о обављању саветодавних послова у пољопривреди* као доказ о искуству подносиоца пријаве у обављању саветодавних послова у области пољопривреде

 13) *списак возила* која ће бити коришћена за реализацију пројекта, са копијама саобраћајних дозвола и уговора о закупу или коришћењу, уколико саобраћајна дозвола не гласи на подносиоца пријаве;

 14) *списак опреме* која је неопходна за реализацију пројекта, при чему се посебно наводи опрема у поседу подносиоца пријаве, а посебно опрема коју је потребно додатно набавити;

 15) *план дистрибуције материјала* насталих реализацијом пројекта (лифлети, брошуре, упутства и CD-ови);

 16) *копија уговора о пословно-техничкој сарадњи* закљученог са партнерским организацијама, ако ове организације учествују у спровођењу активности пројекта.

 Одговорно лице подносиоца пријаве пројекат из става 1. овог члана потписује регистрованом шемом електронске идентификације високог нивоа поузданости, у складу са законом којим се уређује електронски документ, електронска идентификација и услуге од поверења у електронском пословању.

 Комисија за утврђивање испуњености услова за остваривање права на подстицаје и оцену пријављених пројеката задржава право да тражи додатне податке и документацију ради провере испуњености прописаних услова из Правилника и Конкурса.

**Члан 6.**

Очекивани резултати и начин њихове дисеминације за подстицаје на тему из члана 1. тачка 1) овог Конкурса обухватају: Постављен један (1) оглед са производним засадом шљиве уз примену нових, савремених технологија у производњи при подизању, гајењу и заштити засада шљиве. Мере које ће бити примењене при подизању и у периоду експлоатације засада шљиве: пунa применa агро и помотехничких мера (резидба, одржавање земљишта у засаду, ђубрење – на основу резултата агрохемијске анализе земљишта, наводњавање засада - систем за наводњавање „кап по кап“, појачан мониторинг на појаву биљних штеточина и болести; Демонстрациони оглед са производним засадом шљиве представља ће едукативни центар за пољопривредне произвођаче; Анализа тренутног стања у производњи шљиве на посматраној територији обухваћеној пројектом и проблема који се јављају у производњи; Припрема и штампање водича у форми брошуре за подизање нових интензивних засада шљиве на минимум 4 стране у најмање 150 примерака; Дистрибуција брошуре свим Пољопривредним саветодавним и стручним службама у Републици Србији, Министарству пољопривреде, шумарства и водопривреде Републике Србије, као и заинтересованим корисницима пројекта; Организација и извођење 1 (једне) радионице за садашње и потенцијалне произвођаче шљиве на којима ће бити презентована тема Пројекта; Организација и извођење 3 (три) трибине за садашње и потенцијалне произвођаче шљиве на којима ће бити презентована тема Пројекта; Организација завршног скупа пројекта на изабраном пољопривредном газдинству укљученом у реализацију пројекта (промоција финалних резултата пројекта) уз присуство најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 2) овог Конкурса обухватају: Анализу тренутног стања, одабир парцела за извођење огледа, одређивање биљних врста у огледу (најзначајније биљне врсте у ратарској и воћарској производњи) и постављање огледа, производни значај адекватног система обраде земљишта, утицај одабраног система обраде земљишта на садржај влаге у земљишту, садржаја хумуса и распореда хранива у земљишту, извршено мерење наведених параметара током извођења и на крају пројекта, мерење висине приноса одабраних усева и засада по типовима система обраде земљишта, утврђивање економских аспеката по примењеном типу система обраде земљишта у постављеним огледима у пројекту. Израђену брошуру „Утицај система обраде земљишта на плодност земљишта и принос као мера адаптације на климатске промене“ која је штампана на најмање четири стране у тиражу од 500 примерака, а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), заинтересованим корисницима пројекта као и свим учесницима пројекта. Израђену студију „Утицај система обраде земљишта на плодност земљишта и принос као мера адаптације на климатске промене“ која је штампана на најмање двадесет страна у тиражу од 60 примерака, а која се дитрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 5 примерака), Одржано најмање три радионице у току огледа који се спроводи по пројекту са најмање 15 учесника на једној радионици. Презентација резултата пројекта на завршном скупу са намање 30 учесника. Промоција резултата пројекта путем мас медија кроз објављивање најмање 5 прилога на друштвеним мрежама институција укључених у реализацију пројекта и другим релевантним институцијама, једног прилога на телевизији и једног текста у штампаним медијима. Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 3) овог Конкурса обухватају: Едукација произвођача о штетним организмима н њиховом статусу у Републици Србији ( (1) штетни организми за које није познато да су присутни на територији републике србије и чије је уношење и ширење у републику србију забрањено; (2) штетни организми за које је познато да су присутни на ограниченом подручју Републике Србије и чије је уношење и ширење у Републику Србију забрањено, ако су присутни на одређеном биљу, биљним производима и прописаним објектима; (3)Едукација произвођача о приоритетним штетним организмима; (4) Едукација произвођача о доказаном присуству поједних карантинских штетних организама на подручју јабланичног округа који могу бити отежавајући фактор у извозу биљних производа; (5) Едукација о детерминацији појединих карантинских узрочника на гајеним културама на терену; (6) Могућност њиховог сузбијања пестицидним и непестицидним мерама; (7) Примена превентивних мера борби; (8) Праћење кшо и пшо како би се утврдио статус штетном организму; Одржавање најмање 5 предавања, са најмање 10 учесника по једном скупу, у главним регионима гајења биљних култура (повртарских, воћарских, виноградрских) на подручју јабланичког округа, где ће произвођачи бити едуковани о проблематици везано за карантинске листе штетних организама, њиховом праћењу, као и праћењу приоритетних штетних организама визуленим методама и постављањем клопки; Одржавање најмање 5 радионица, са најмање 5 учесника по једној радионици, у главним регионима гајења биљних култура (повртарских, воћарских, виноградарских) на подручју Јабланичког округа, где ће произвођачи бити едуковани о проблематици везано за карантинске листе штетних организама, њиховом праћењу, као и праћењу приоритетних штетних организама визуленим методама и постављањем клопки; Анкетирање присутних пољопривредних произвођача на предавању, пре едукације (минимум 50 произвађача - најмање 5 предавања, са најмање 10 учесника по једном скупу) како би се утврдило њихово предзнање о карантинским и приоритетним штетним организмима; Анкетирање присутних пољопривредних произвођача на предавању, након завршене едукације (минимум 50 произвађача - најмање 5 предавања, са најмање 10 учесника по једном скупу) са циљем утврђивања стеченог знања везано за карантинске и приоритетне штетне организме; Израда брошуре „Карантински и приоритетни штетни организми у Републици Србији“ у 1000 примерака; Израда флајера „Карантински и приоритетни штетни организми у Републици Србији“ у 500 примерака; Израда једног кратког промотивног филма са садржајем активности спровреденим по пројекту, као и два телевизијска прилога током реализације пројекта; Одржавање једног завршног скупа уз присуство најмање 30 учесника на коме ће бити презентоване активности и резултати пројекта; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 4) овог Конкурса обухватају: Анализа терена мачванског управног округа у циљу правилне оријентације за потребама у дигиталном оснаживању (број пољопривредних газдинстава, структура производње и други чиниоци); Избор и куповина 2 (два) дрона са софтверским програмима (1 за снимање терена, 1 за агротехничке операције) који ће својим перформансама задовољити постављене задатке на основу прикупљених чињеница; обука руковаоца дрона (2 руковаоца); добијање сертификата и упис у Регистар руковаоца дронова; Организовање 8 показних радионица за примену дронова на терену за пољопривредне произвођаче са подручја мачванског управног округа (2 часа теоретске наставе и 2 часа практичне наставе на терену); Организовање 2 (две) показне радионице за саветодавце из ПССС. Радионица би обухватала 2 (два) часа теоретске наставе и 2 часа практичне наставе на терену; Израда Водича за избор дрона за пољопривредно газдинство и ПССС који својим перформансама даје најбољи ефекат на одабраном терене. Водич у штампаној форми 100 комада и у дигиталној форми; Снимање ТВ 3 прилога са радионица и 1 централни прилог и 2 чланка у новинама; Одржавање једног завршног скупа уз присуство најмање 30 учесника на коме ће бити презентоване активности и резултати пројекта; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 5) овог Конкурса обухватају: Одржавање најмање 2 радионице (практичне обуке) како постојећим тако и потенцијалним произвођачима (прерађивачима) на тему повећања вредности пољопривредних производа, смањење отпада и кварење производа, развоју бренда локалних производа, подстицање удруживања и заједничког наступа на тржишту, са циљем бољег тржишног пласмана, повећање прихода да малих произвођача, јачање локалне привреде и стварање нових радних места као и дугорочну одрживост у региону; Набавку вакумирки за паковање пољопривредних производа чиме се омогућава: пласман производа у продавнице и маркете а не само на пијаце, лакши транспорт производа без цурења, кварења и губитка на тежини; Израду брошуре која је штампана на најмање четири стране у тиражу од 500 примерака, која ће бити дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржавање најмање једног скупа на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 6) овог Конкурса обухватају: Анализу стања – који произвођачи воде књигу поља и имају уведен стандард у биљној производњи и у производним погонима, Производни значај адекватног система обраде земљишта; Урађено 270 анализе земљишта - одабраног система обраде земљишта са садржај основних елемената неопходних за квалитетну пољопривредну производњу; Израђена и одштампана 35 књиге поља који се дистрибуирају РПГ који учествују у пројекту; Израђена брошура „Стандардизација у пољопривредној производњи у циљу добијања производа познатог квалитета – GlobalGAP “ која је штампана најмање на 4 стране у тиражу од 500 примерака и која се дистрибуира свим Пољопривредним стручним службама, Министарству пољопривреде, шумарства и водопривреде (најмање 10 примерака), заинтересованим корисницима пројекта и свим учесницима пројекта; Израђен филм на тему „Стандардизација у пољопривредној производњи у циљу добијања производа познатог квалитета-Глобалгап“ – пример добре праксе у пољопривредној производњи са освртом на GlobalGAP i HACCP; Одржана 3 предавања уз присуство 90 произвођача; Одржано најмање 3 радионице уз присуство 30 произвођача – 10 Произвођача по радионици; Смањен број третмана у наредној производњи у односу на ову сезону (10%); Одржан један скуп на којем ће бити презентовани резултати пројекта са најмање 30 учесника; Промоција резултата пројекта путем мас медија кроз објављивање најмање 5 прилога на друштвеним мрежама, једног прилога на телевизији и једног текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 7) овог Конкурса обухватају: Урађених 1500 анализа (1500 узорака земљишта) што ће бити искоришћено ради увида у тренутно стање плодности земљишта, као и могућности и начина побољшања постојећег стања, али и одабира биљних култура чијим избором би се остварили бољи производни резултати; Презентација резултата - 6 скупова (у свакој оштини по једно) са најмање 20 учесника на којима ће се представити резултати пројекта. Скупови ће се одржати након израде анализе резултата Пројекта, а најкасније до 30.03.2026.године; Израда брошура „Испитивање плодности обрадивог пољопривредног земљишта у циљу унапређења биљне пољопривредне производње у Колубарском округу са препорукама за гајење ратарских и воћарских култура” - 500 примерака; Израђену студију “Испитивање плодности обрадивог пољопривредног земљишта у циљу унапређења биљне пољопривредне производње у колубарском округу са препорукама за гајење ратарских и воћарских култура” – штампану на најмање 20 страна у тиражу од 60 примерака, која се дистрибуира свим Пољопривредним саветодавним и стручним службама и Министарству пољопривреде, шумарства и водопривреде; Промоција резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на [www.psss.rs](http://www.psss.rs)); Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 8) овог Конкурса обухватају: Анализу тренутног стања земљишта на којем се оглед поставља, утврђивање и одабир сорти и хибрида ратарских култура кукуруза, сунцокрета и соје, извршена мерења квалитета усева по протоколу током огледа и на крају огледа са урађеном анализом на квалитет приноса (количина приноса и квалитет зрна) култура који су у огледу. Израђену брошуру „Утицај времена сетве на принос ратарских култура кукуруза, сунцокрета и соје са освртом на еколошку перспективу и прилагођење климатским променама“ која је штампана на најмање шест страна у тиражу од 500 примерака а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), заинтересованим корисницима пројекта као и свим учесницима пројекта. Израђену студију брошуру „Утицај времена сетве на принос ратарских култура кукуруза, сунцокрета и соје са освртом на еколошку перспективу и прилагођење климатским променама“ која је штампана на најмање двадесет страна у тиражу од 80 примерака, а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака). Одржано најмање три радионице у току огледа који се спроводи по пројекту са најмање 15 учесника на једној радионици и два дана поља са најмање 30 учесника. Промоција резултата на завршној презентацији са најмање 30 учесника. Промоција резултата пројекта путем медија кроз објављивање најмање 4 прилога, штампаних медија и објавама на друштвеним мрежама. Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 9) овог Конкурса обухватају: Обележене најбоље туристичке дестилерије и дегустациони центри у Шумадији; Постављена туристичка сисгнализација тј. туристички путокази који усмеравају на најбоље туристичке дестилерије и дегустационе центре ракијског туризма Шумадије. Постављени путокази који ће усмеравати саобраћај тј. туристе од главних путева до дестилерија и на тај начин повећати број и транзитних туриста; Израђен лого и визуелни идентитет Путева ракије Шумадије; Израђена визија, лого, слоган и маркетиншки план за путеве ракије Шумадије; Израђен сајт Путеви ракије Шумадије и профили на друштвеним мрежама; Израђен сајт Путеви ракије Шумадије, са уцртаним гугл мапама дестилерија, ажурним фотографијама и видео снимцима дестилерија; Повезане туристичке агенције и медији са дестилеријама Војводине; Организовано студијско путовање за представнике националних, регионалних и локалних медија које ће обићи дестилерије и које ће пренети информацију о дестилеријама; Израђен један туристички аранжман са понудом, ценом и организатором путовања; Промовисан ракијски туризам, дегустациони центри дестилерија, презентовани резултати пројекта; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 10) овог Конкурса обухватају: Успостављен и функционалан централизовани систем електронске поште са јединственим доменом за све Пољопривредне саветодавне и стручне службе у Републици Србији, који повезује преко 250 запослених и сарадника у јединствену комуникациону мрежу; Стандардизовани протоколи и процедуре за електронску комуникацију унутар система саветодавних служби, што обезбеђује конзистентност и професионалност у интерној и екстерној комуникацији; Имплементиран безбедносни систем за заштиту поверљивих података који је у складу са свим релевантним националним и европским регулативама о заштити података; Развијен комплетан кориснички интерфејс прилагођен корисницима, са интуитивним приступом функцијама система и могућношћу персонализације радног окружења; Имплементиран механизам за аутоматско архивирање и напредно претраживање целокупне електронске кореспонденције, што обезбеђује лаку доступност историјских података; Креиране предефинисане групе корисника на нивоу региона, стручних области и типова активности, што омогућава ефикасну групну комуникацију; Израђена техничка и корисничка документација, укључујући детаљна упутства за коришћење система за различите типове корисника a која је дистрибуирана свим Пољопривредним саветодавним и стручним службама и Министарству пољопривреде, шумарства и водопривреде; Одржане две радионице за презентацију система и обуку корисника, са укупно 100 учесника из свих региона Републике Србије; Успостављен механизам за континуирану техничку подршку и унапређење система након поставке пројекта; Одржан један скуп на којем ће бити презентовани резултати пројекта са најмање 30 учесника; промоција резултата пројекта путем мас медија кроз објављених 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), један прилог на телевизији и два текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 11) овог Конкурса обухватају: Очекивани резултати и начин њихове дисеминације за подстицаје на ову тему обухватају: израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Одржане најмање 6 радионицa (практичне обуке) организоване за најмање 15 учесника на једној радионици; Одржан најмање један скуп на којем ће бити презентовани резултати пројекта са најмање 30 учесника. Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), два прилога на телевизији и најмање два текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 12) овог Конкурса обухватају: Израду дигиталне платформе за повезивање локалних произвођача и туриста; Промоцију дигиталне платформе кроз одржане 4 радионице са минимум по 15 заинтересованих корисника; Промоцију дигиталне платформе путем одржане завршне презентације са минимум 30 присутних; Повећање продуктивности и ефикасности агротуристичког сектора источне Србије коришћењем урађене дигиталне платформе; Раст конкурентности уз перманентно прилагођавање захтевима домаћег и иностраног тржишта; Промоција дигиталне платформе и резултата пројекта путем медија ( најмање 2 прилога на ТВ-у, најмање 2 прилога на сајтовима институција укључених у реализацију пројекта); Промоција резултата пројекта на друштвеним мрежама; Одржан један скуп на којем ће бити презентовани резултати пројекта са најмање 30 учесника; Урађена брошура у 500 примерака, која ће се дистрибуирати надлежном Министарству ( најмање 10 примерака) и Пољопривредним саветодавним и стручним службама; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 13) овог Конкурса обухватају: Праћење појава сиве пегавости листа пшенице (Septoria tritici), рђа пшенице (Puccinia spp.) и фузариозе класа пшенице (Fusarium graminearum) у условима посејане пшенице декларисаним семеном и недекларисаним семеном – тзв. семеном са тавана; Утврђен принос након жетве добијен са парцела заснованим декларисаним семеном, и засноване недекларисаним семеном – са тавана; утврђени главни параметри квалитета зрна: хектолитарска маса семена и у лабораториским условима утврде главни параметри квалитета семена: енергија клијања, укупна клијавост, маса 1000 семена и зараженост зрна са главним патогенима семена пшенице са парцела заснованим декларисаним семеном и недекларисаним семеном – са тавана; Представљање у публикацији разлику између усева пшенице засноване декларисаним семеном и не декларисаним семеном – са тавана; Давање препоруке на основу резултата за следећу сезону заснивања усева пшенице; Утврђивање разлика у квалитету семена аутохних сорти (семе оставио произвођач) и семена хибрида паприке у условима лабораторије; У условима топле леје у пластенику констатовање разлика у брзини и проценту клијалог семена; Постављање демострационог пољског огледа са аутохтоном популацијом и хибридима паприка; Констатовање разлика у приносу плода између сорте ,,кривопетље,, и хибрида паприке; Приказ значај коришћења хибридног семена паприке у односу на остављено семе популације паприка; Препоруке за нове могућности за унапређење производње паприке; Подизање знања и свести произвођача у повртарској производњи са циљем постизања боље економичности и здравствено безбедне хране кроз 2 радионице са минимум по 15 заинтересованих корисника; Промоцију резултата пројекта путем мас медија кроз објављивање најмање 3 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 14) овог Конкурса обухватају: Преглед литературе и претходних истраживања за идентификацију SNP маркера, одабир маркера на основу важности за принос, квалитет, отпорност на стрес, и фенологију, конверзија постојећих маркера у KASP формат, консултације са оплемењивачима о приоритетним особинама и маркерима; Генотипизација одабраних узорака из оплемењивачких популација, евалуација полиморфизма и конзистентности сваког маркера, прилагођавање протокола за високопроточну анализу; постављање огледа са одабраним генотиповима на више локација, мерење приноса, зрења, толерантности на стрес и других важних особина, коришћење дронова и сензора за фенотипизацију, анализа генотипских и фенотипских података и међусобне подударности; валидирани KASP панели за кључне особине код соје и пшенице, доказана ефикасност селекције коришћењем генотипских података, процена уштеда у поређењу са традиционалним методама; Најмање 2 научне публикације и 1 стручни приручник; Нови генотипови у процесу регистрације на националном нивоу; Организација радионица за оплемењиваче, агрономе и доносиоца одлука, презентације на националним и међународним конференцијама, објављивање резултата у часописима (научним и стручним), оглашавање путем друштвених мрежа и визуелних садржаја (видео, инфографика) за популаризацију пројекта; Партнерство са удружењима пољопривредних произвођача и Пољопривредним саветодавним и стручним службама; Одржан најмање један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 15) овог Конкурса обухватају: Производња и постављање експеримената са дестилатом ракије на одлежавање и сазревање у различитим бурадима и посудама за ракију; Анализе на физичке и хемијске особине ракије пре и после експеримента; Набавка опреме (барикирана бурад и инокс судови) и шљиве као сировине за дестилат ракије.Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Организација и извођење 2 радионице за садашње и потенцијалне произвођаче ракије на којима ће бити презентована тема Пројекта; Одржан најмање један скуп на којем ће бити презентовани резултати пројекта са најмање 30 учесника; Промоцију резултата пројекта путем мас медија кроз објављивање најмање 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), једног прилога на телевизији и најмање два текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 16) овог Конкурса обухватају: Потпуну усклађеност са дигиталним реформама Министарства пољопривреде,  шумарства и водопривреде као и повећање транспарентности и праћења ефеката саветодавног рада; Уведен централизовани систем за третирање земљишта потребним количинама ђубрива на нивоу свих  ПССС у Србији; Потпуно дигитализован систем рада пољопривредних саветодаваца у оквиру служби; Одржане две обуке за презентацију система и обуку корисника; Одржан један скуп на којем ће бити презентовани резултати пројекта са најмање 30 учесника; Промоција резултата пројекта  путем мас медија кроз објављених 5 прилога на сајтовима институција укључених у реализацију пројекта или другим релевантним институцијама (од чега један на  www.psss.rs ), 1 прилог на телевизији и 2 текста у штампаним медијима; Израђено 500 примерака брошуре која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде ( најмање 10 примерака) ;  Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 17) овог Конкурса обухватају: Израда софтвера за електронску књигу поља доступну за пољопривредне произвођаче у онлајн верзији; Ирађена брошура-корисничко упутство о коришћењу софтвера у тиражу од најмање 300 примерака која ће бити дистрибуирана Министарству пољопривреде шумарства и водопривреде, Пољопривредним саветодавним стручним службама Републике Србије и пољопривредним произвођачима; Организовано 7 предавања- радионица са минимум 10 учесника по предавању са темом вођења књиге поља и презентовањем софтвера за електронску књигу поља; Попуњена електронска књига поља за минимум 10 пољопривредних произвођача са територије нишавског округа; Промоција и праћење пројекта путем мас медија кроз објављивање минимум 7 прилога, од тога 4 на телевизији, 2 на друштвеним мрежама носиоца пројекта и један на [www.psss.rs](http://www.psss.rs); Достављен софтвер Министарству пољопривреде шумарства и водопривреде Ребублике Србије; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 18) овог Конкурса обухватају: Урађена анализа тренутног стања у производњи млека на фармама; Организовање 5 радионица за произвођаче са минимум 10 пољопривредних произвођача; Набавка опреме која ће омогућити оптимизацију исхране стоке; Спровођење анкете са произвођачима ради процене успеха обука и имплементације нових пракси; Промоција пројекта кроз 4 објаве на друштвеним мрежама службе – Инстаграм, 1 текст у новинама, 2 објаве на порталима и 2 ТВ наступа; Израда 500 примерака брошура које ће бити дистрибуиране Министарству пољопривреде шумарства и водопривреде, Пољопривредним саветодавним стручним службама Републике Србије и пољопривредним произвођачима; Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 19) овог Конкурса обухватају: Успостављање огледно-показне прераде за развој иновативних хибридних месних производа, чиме се ствара одржив модел производње и преноса знања у прехрамбеној индустрији; Набавка и инсталација специјализоване опреме за хидрирање биљних протеина, формирање месно-биљних надева и термичку обраду готових производа; Унапређење знања и капацитета прехрамбене индустрије за примену иновативних технологија кроз организацију најмање две стручне обуке за произвођаче, технологе и друге учеснике прехрамбеног сектора о технолошким и нутритивним аспектима хибридних производа; Одржавање најмање две практичне радионице за студенте и стручњаке (са најмање 15 учесника по радионици), где ће учесници имати прилику да учествују у производњи, дегустацији и евалуацији хибридних производа; Коришћење спин-оф компаније за валоризацију резултата пројекта и комерцијализацију готових производа, чиме ће се омогућити трансфер знања и технологије из огледне прераде у реалну производњу и пласман на тржиште; Израда и дистрибуција едукативне брошуре (најмање четири стране, тираж 500 примерака) намењене Министарству пољопривреде, шумарства и водопривреде (најмање 10 примерака) и другим релевантним актерима; Објављивање најмање два прилога на сајтовима релевантних институција, једног ТВ прилога, представљање резултата пројекта на међународном научном симпозијуму и најмање два чланка у штампаним медијима како би се повећала видљивост пројекта и подигла свест о предностима одрживих хибридних производа; Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 20) овог Конкурса обухватају: Успостављену функционалну дигитализацију докумената  који омогућавају бржи и тачнији приступ подацима о пољопривредним произвођачима; Мање административно оптерећење за саветодавце; Бољу координацију и размену података међу службама; Потпуну усклађеност са дигиталним реформама Министарства пољопривреде,  шумарства и водопривреде као и повећање транспарентности и праћења ефеката саветодавног рада; Уведен централизовани систем за управљање документима на нивоу свих  Пољопривредних, саветодавних и стручних служби у Републици Србији; Потпуно дигитализован систем рада пољопривредних саветодаваца у оквиру служби; Одржане две обуке за презентацију система и обуку корисника; Одржан један скуп на којем ће бити презентовани резултати пројекта са најмање 30 учесника; Промоција резултата пројекта  путем мас медија кроз објављених 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), 1 прилог на телевизији и 2 текста у штампаним медијима; Израђено 500 примерака брошуре која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде ( најмање 10 примерака); Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 21) овог Конкурса обухватају: Анализу актуелног сортимента стрних жита са циљем идентификације сорти погодних за двоструку намену у циљу истовремене производње зелене биомасе и зрна; Израђену студију у електронском облику и у штампаном облику у најмање 40 примерака са најмање 30 страна која је дистрибуирана Пољопривредним саветодавним и стручним службама и Министарству пољопривреде, шумарства и водопривреде (најмање 5 примерака); Израђену брошуру која је штампана на најмање четири стране у тиражу од 500 примерака, а која је дистрибуирана свим Пољопривредним саветодавним и стручним службама и Министарству пољопривреде, шумарства и водопривреде (најмање 10 примерака), као и заинтересованим корисницима пројекта; Организовање 2 радионице са најмање 15 учесника у циљу упознавања пољопривредних произвођача са могућности гајења стрнина у циљу двоструких намена „ Dual-purpose“, као извор за убирање зелене биомасе и за жетву зрна у истој производној сезони. На овај начин могуће је поред прихода остварених од продаје зрна остварити и додату вредност кроз коришћење или продају зелене масе у свежем или прерађеном облику; Промоцију резултата путем мас медија кроз објављивање најмање 5 прилога на сајтовима институција укључених у реализацоију пројекта или другим релевантним институцијама (од чега један на www.psss.rs), промоцију и праћење пројекта и његових резултата преко друштвених мрежа, једног прилога на телевизији и најмање два текста у штампаним медијима; Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 22) овог Конкурса обухватају: Уведен дигитални систем за заказивање посета, омогућен транспарентан и лако доступан увид у расположиве термине саветодаваца, повећан број корисника саветодавних услуга, нарочито у удаљеним и слабије развијеним срединама; Потпуно дигитализован систем рада пољопривредних саветодаваца у оквиру служби; Одржане две обуке за презентацију система и обуку корисника; Одржан један скуп на којем ће бити презентовани резултати пројекта са најмање 30 учесника; Промоција резултата пројекта путем мас медија кроз објављених 5 прилога на сајтовима институција укључених у реализацију пројекта или другим релевантним институцијама (од чега један на www.psss.rs), 1 прилог на телевизији и 2 текста у штампаним медијима; Израђено 300 примерака брошуре која је дистрибуирана свим Пољопривредним саветодавним и стручним службама, Министарству пољопривреде, шумарства и водопривреде ( најмање 10 примерака); Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта;

Очекивани резултати и начин њихове дисеминације за подстицаје на тему из члана 1. тачка 23) овог Конкурса обухватају: Анализу тренутног стања у сектору руралног туризма на подручју Косова и Метохије, идентификацију кључних елемената развоја руралног туризма и дефинисање реалних капацитета за подршку руралном туризму. Израђену брошуру „Презентације капацитета руралног туризма на подручју Косова и Метохије“ која је штампана на најмање четири стране у тиражу од 500 примерака, а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 10 примерака), заинтересованим корисницима пројекта, као и свим учесницима пројекта. Израђену студију „Рурални развој Косова и Метохије“, која је штампана на најмање 20 страна у тиражу од 60 примерака, а која се дистрибуира свим Пољопривредним саветодавним и стручним службама, Министарству пољопривреде, шумарства и водопривреде (најмање 5 примерака). Одржано најмање 3 радионице, током реализације пројекта, са најмање 15 учесника по радионици. Презентација резултата пројекта на завршном скупу са најмање 30 учесника. Промоција резултата пројекта путем мас медија кроз објављивање најмање 5 прилога на друштвеним мрежама институција укључених у реализацију пројекта и другим релевантним институцијама, једног прилога на телевизији и једног текста у штампаним медијима; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта.

Очекивани резултати и начин њихове дисеминације за подстицаје на тему из члана 1. тачка 24) овог Конкурса обухватају: Постављање огледне фарме са товилиштем за аутохтоне расе гусака, набавка и уградња обновљивих извора енергије за електрификацију фарме, набавка и уградња савремене дигиталне опреме за надзор и обезбеђивање огледне фарме, набавка опреме и механизације за амбијентално одржавање огледне фарме; Едукација чланова удружења о савременим дигиталним и обновљивим достигнућима и ресурсима који се имплементирају на објекте и простор за гајење домаћих животиња минимум 2 практичне радионице и 2 наставне обуке. Истраживање тржишта и издрада, штампа и дистрибуција брошуре у тиражу од 500 примерака на минимум четири (4) стране; Промоција у медијима са минимум 5 прилога на телевизији и на порталу ПССС Србије; Промоција резултата пројекта путем мас медија кроз објављивање најмање 5 прилога на друштвеним мрежама институција укључених у реализацију пројекта и другим релевантним институцијама, једног прилога на телевизији и једног текста у штампаним медијима; Одржан један скуп на којем ће бити презентовани резултати пројекта са најмање 30 учесника; Објава завршне презентације на сајт Министарства пољопривреде, шумарства и водопривреде (<http://www.minpolj.gov.rs/>); Израда извештаја о реализацији пројекта.

**Члан 7.**

 Трошкови исказани у пројекту, у делу Финансијски план, су прихватљиви ако се односе на:

 1) трошкове за накнаде лица ангажованих на реализацији, у висини до 40% од вредности пројекта;

 2) трошкове за реализацију активности у висини до 60% од процењене вредности пројекта:

 (1) набавка опреме неопходне за реализацију пројекта,

 (2) путни трошкови,

 (3) трошкови примењеног истраживања (трошкови постављања, одржавања и праћења огледа) односно трошкови других врста истраживања,

 (4) трошкови одржавања обука и предавања, кроз закуп сале, организовани превоз учесника обуке и трошкови кетеринга;

 3) трошковe дисеминације добијених резултата у висини до 25% од вредности пројекта:

 (1) трошкове штампања материјала (нпр. брошуре, упутства, лифлети и слично),

 (2) трошкове информисања јавности, трошкови медија.

 4) режијскe трошковe који се не могу одвојено приказати (трошкови струје, воде, комуникација, коришћења просторија и сл.) и који могу бити трансферисани у корист научно-истраживачке институције, а који не могу прећи износ већи од 20% вредности пројекта.

**Члан 8.**

Критеријуми за оцену пројеката дати су у табеларном приказу (Табела1.)

Табела 1. Критеријуми за оцену пројеката

|  |  |  |
| --- | --- | --- |
| Ред.бр. | Критеријуми за оцену | Број бодова  |
| 1. | Циљеви који се постижу реализацијом пројекта (процена степена унапређења стања у области у којој се пројекат спроводи, обим и значај планираних обука и обим и релевантност публикованог материјала)- Обим и значај планираних резултата | до 20 |
| 2. | Оцена искуства и релевантности подносиоца пријаве у периоду од 2019-2024. године у области у којој је дефинисана пројектна тема: | до 30 |
| 2.1. | - Број реализованих пројеката из области пројектне теме. Сваки реализовани пројекат из области пројектне теме подносиоца пријаве се бодује са два бода | 1-10 |
| 2.2. | - Укупан број референци лица ангажованих на пројекту односно партнерских организација ангажованих на пројекту са којим се аплицира у тематској области. Сваких 5 референци бодују се са једним бодом | 1-10 |
| 2.3. | - Искуство подносиоца пријаве у обављању саветодавних послова у области пољопривреде | 1-10 |
| 3. | Вредност пројекта предвиђена финансијским планом | до 10 |
| 3.1. | - Вредност пројекта до 10 милиона динара | 10 |
| 3.2. | - Вредност пројекта од 10 до 15 милиона динара | 8 |
| 3.3. | - Вредност пројекта преко 15 милиона динара | 5 |
| 4. | Учешће партнерских организација на реализацији пројекта, при чему се учешће сваке ПССС односно друге партнерске организације бодује 2 бодом | до 20 |
| 5. | Економски оптималан финансијски план пројекта. Однос између приказаних трошкова у буџету (финансијском плану) и очекиваних резултата указује да би коришћењем буџетских средстава на најрационалнији начин био остварен јавни интерес | до 20 |

 Ако су два или више пројекта оцењени истим бројем бодова, предност има пројекат који има више партнерских организација.

**Члан 9.**

 Укупна расположива средства за реализацију овог Конкурса, опредељују су у износу од 200.000.000,00 динара, у складу са посебним прописом којим се уређује расподела подстицаја у пољопривреди и руралном развоју.

.

 Максимални износ подстицаја који може да оствари подносилац пријаве на овај Конкурс износи 20.000.000 динара по кориснику подстицаја, у складу са Правилником.

**Члан 10.**

 Испуњеност услова за остваривање права на подстицаје утврђује комисија коју образује министар надлежан за послове пољопривреде, чији је члан представник министарства надлежног за послове научноистраживачке и иновационе делатности.

 Комисија из става 1. овог члана разматра пријаве на конкурс, оцењује пројекте по утврђеним критеријумима у складу са овим Конкурсом, формира јединствену ранг листу подносилаца пријава, и директору Управе за аграрна плаћања доставља одлуку о додели подстицаја.

 Подстицаји се додељују према редоследу на ранг листи а до расположивости средстава опредељених овим Конкурсом.

**Члан 11.**

 Рок за подношење пријава на Конкурс је 8 (осам) дана од дана објављивања Конкурса на званичној интернет страници Управе за аграрна плаћања [www.uap.gov.rs](http://www.uap.gov.rs) и Министарства пољопривреде, шумарства и водопривреде <http://www.minpolj.gov.rs/>.

**Члан 12.**

 Коначни резултати Конкурса објављују се на званичној интернет страници Управе.

 Управа за аграрна плаћања са лицем коме је решењем утврђено право на подстицаје (у даљем тексту: корисник подстицаја) закључује уговор о коришћењу подстицаја којим се ближе уређују међусобна права и обавезе у погледу коришћења подстицаја, у складу са одредбама члана 23. Правилника

**Члан 13.**

 Овај Конкурс објавити на званичној интернет страници Министарства пољопривреде, шумарства и водопривреде <http://www.minpolj.gov.rs> и званичној интернет страници Управе за аграрна плаћања <http://www.uap.gov.rs>.

. Информације у вези расписаног Конкурса доступне су на телефоне Инфо-центра Министарства пољопривреде, шумарства и водопривреде: 011/260-79-60 или 011/260-79-61, као и контакт центра Управе за аграрна плаћања 011/30-20-100 или 011/30-20-101, сваког радног дана од 7:30 до 15:30 часова, као и на званичној веб презентацији еАграр, на адреси <https://eagrar.gov.rs>.

|  |  |
| --- | --- |
| **Број: 001781627 2025 14840 003 000 000 001****Дана: 7. април 2025. године** | **МИНИСТАР****Др Александар Мартиновић** |